
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS

AIŠKINAMASIS RAŠTAS
[bookmark: _Hlk47346134]DĖL SAVIVALDYBĖS TARYBOS SPRENDIMO „DĖL ŠILUTĖS RAJONO SAVIVALDYBĖS NEVYRIAUSYBINIŲ ORGANIZACIJŲ STRATEGINIŲ KULTŪROS RENGINIŲ FINANSAVIMO IR KONKURSO ORGANIZAVIMO TVARKOS APRAŠO PATVIRTINIMO“ PROJEKTO

2026 m. spalio 1 d.

	1. Parengto projekto tikslai ir uždaviniai.

	[bookmark: _Hlk97021112] 1. Patvirtinti Šilutės rajono savivaldybės nevyriausybinių organizacijų strateginių kultūros renginių finansavimo ir konkurso organizavimo tvarkos aprašą.

	2. Kaip šiuo metu yra sureguliuoti projekte aptarti klausimai.

	Šilutės rajono savivaldybės nevyriausybinių organizacijų strateginių kultūros renginių finansavimo ir konkurso organizavimo tvarkos aprašas nustato NVO strateginių kultūros renginių finansavimo būdus, konkurso organizavimo tvarką, renginių vertinimo kriterijus, reikalavimus paraiškoms, paraiškų vertinimo, lėšų skyrimo iš savivaldybės biudžeto Kultūros plėtros ir paveldo puoselėjimo programos lėšų tvarką, lėšų naudojimo kontrolės ir atsiskaitymo už panaudotas lėšas tvarką.
Šilutės rajono savivaldybės tarybos 2021 m. lapkričio 25 d. sprendimu Nr. T1-837 „Dėl Šilutės rajono savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo patvirtinimo“ patvirtinto Šilutės rajono savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo 26 punktas reglamentuoja, kad  „NVO finansavimas konkurso būdu gali būti skiriamas iš savivaldybės biudžeto.“ 
Pagal Lietuvos Respublikos nevyriausybinių organizacijų plėtros įstatymo 7 straipsnio 4 dalį nevyriausybinių organizacijų finansavimo iš savivaldybės biudžeto tvarką, šių lėšų administravimo tvarką ir finansuotinas nevyriausybinių organizacijų veiklos sritis, atsižvelgusi į nevyriausybinių organizacijų plėtros valstybės politiką ir įvertinusi vietos bendruomenės poreikius, nustato savivaldybės taryba.
Teikiamu sprendimo projektu nustatoma, kad NVO strateginiams kultūros renginiams savivaldybės biudžeto lėšos gali būti skiriamos konkurso būdu arba ne konkurso būdu tik tam tikram kofinansavimui, jei projektas jau laimėjo valstybinį ar tarptautinį finansavimą, kaip numatyta Aprašo 6 punkte. Finansavimą konkurso būdu gali gauti tik tie NVO renginiai, kurie turi pripažintą reprezentacinę bei išliekamąją vertę rajonui ir yra Šilutės rajono savivaldybės tarybos sprendimu įtraukti į Strateginių kultūros renginių sąrašą. 

	3. Kokių pozityvių rezultatų laukiama.

	Šiuo sprendimu pripažįstama NVO sektoriaus svarba Šilutės rajono kultūros politikoje – jiems suteikiamos tvarios sąlygos įgyvendinti ilgalaikius, didelės apimties renginius. 

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	  Neigiamų pasekmių nenumatoma. 

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	 Galiojančių teisės aktų keisti nereikės. Vadovaudamasis aprašu Kultūros poskyris kasmet organizuos Šilutės rajono savivaldybės nevyriausybinių organizacijų strateginių kultūros renginių finansavimo konkursą.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	        Tikslinga.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	         Nėra.

	8. Projekto autorius ar autorių grupė.

	Parengė Vilma Griškevičienė, Šilutės rajono savivaldybės administracijos Švietimo, sporto ir kultūros skyriaus Kultūros poskyrio vedėja

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	   NVO strateginiai renginiai.

	10. Kiti, autorių nuomone, reikalingi pagrindimai ir paaiškinimai.

	Nėra.

